చికాగో
షికాగో నగరం ఇల్లినాయ్ రాష్ట్రం యొక్క ఈశాన్య భాగంలోనూ, మిచిగన్ సరస్సుకు ఆగ్నేయంలోనూ ఉంది. ఈ నగరం మిచిగన్ సరసు, షికాగో నది మరియు మిసిసిపి నది మధ్యలో ఉంది. నగరానికి దూరంగా దక్షిణంలో కాల్యుమెట్ (Calumet River) నది ఉంది. షికాగో ఉత్తర తీరంలో ప్రవహిస్తున్న డెస్‌ప్లెయిన్స్ నదిని షికాగో సెయిన్‌టరీ కాలువ షికాగో నదితో కలుపుతుంది. 1830 కాలం ఈ నగరం ఆరంభదశలో అధిక భాగం భవనాలు షికాగో నది ముఖద్వారంలో నిర్మించారు. అమెరికా ప్రభుత్వ అధికారిక గణాంకాలను అనుసరించి షికాగో 240 చదరపు మైళ్ళలో విస్తరించి ఉంది. దీనిలో 227.1 చదరపు మైళ్ళు భూభాగము, 6.9 చదరపు మైళ్ళు జల భాగము. మొత్తం మీద షికాగో నగరం చదునైన ప్రదేశం. నగరంలో ఎత్తైన ప్రదేశం సముద్రమట్టంకంటే 599 ఎత్తు మాత్రమే ఉంటుంది. సరస్సు తీరం వెంట ఉండే లోతైన ప్రదేశం సముద్రమట్టం కంటే 577 అడుగుల ఎత్తు ఉంటుంది.
సియాటెల్
సియాటెల్ ఆర్థికరంగాన్ని సాంప్రదాయిక పారిశ్రామిక కంపెనీలు మరియు సరికొత్త తరానికి చెందిన ఇంటర్నెట్ మరియు టెక్నాలజీ కంపెనీలు, సేవారంగ సంస్థలు, డిజైన్ మరియు క్లీన్ టెక్నాలజీ కంపెనీలూ నడిపిస్తున్నాయి. 2010లో మహానగర ఉత్పత్తుల మొత్తం (జి.ఎం.పి) 231 బిలియన్ల అమెరికన్ డాలర్లు. సియాటెల్ మహానగర జి.ఎం.పి. యునైటెడ్ స్టేట్స్ మహానగరాలలో 11వ స్థానంలో ఉంది. సియాటెల్- టకోమా ఇంటర్నేషనల్ ఎయిర్ పోర్ట్ అంతర్భాగంగా కలిగిన సియాటెల్ నౌకాశ్రయం ఆసియా వాణిజ్యానికి మరియు అలాస్కా క్రూయిజ్‌లకు ప్రధాన ద్వారంగా గుర్తించబడుతుంది. అలాగే కంటెయినర్ శక్తిలో యునైటెడ్ స్టేట్స్‌లో 8వ స్థానంలో ఉంది. సియాటెల్ ఆర్థికరంగం గ్రేట్ రిసెషన్ సమయంలో సక్షోభాన్ని ఎదుర్కొన్నది. సియాటెల్ శక్తివంతమైన ఆర్థికరంగంగా ఉంది. ఇది స్టార్టప్ వ్యాపారానికి (ప్రధానంగా గ్రీన్ బిల్డింగ్ మరియు క్లీన్ టెక్నాలజీ) అనుకూలంగా ఉంది. గ్రీన్ ఎకానమీ మరియు ప్రభుత్వ విధానాల కారణంగా యునైటెడ్ స్టేట్స్ " స్మార్ట్ సిటీల్లో" సియాటెల్ ప్రథమస్థానంలో ఉంది. 2010 ఫిబ్రవరిలో సియాటెల్ ప్రభుత్వం నగరాన్ని ఉత్తర అమెరికాలోని మొదటి " క్లైమేట్ నేచురల్ " నగరంగా తీర్చిదిద్దాలని నిర్ణయించుకుంది.